KOMISSION ASETUS (EY) N:o 425/96, annettu 8 päivänä maaliskuuta 1996, naudanliha-alasta annettujen asetusten (EY) N:o 1462/95, (EY) N:o 1942/95 ja (EY) N:o 3018/95 muuttamisesta



Virallinen lehti nro L 060 , 09/03/1996 s. 0001 - 0002



KOMISSION ASETUS (EY) N:o 425/96, annettu 8 päivänä maaliskuuta 1996, naudanliha-alasta annettujen asetusten (EY) N:o 1462/95, (EY) N:o 1942/95 ja (EY) N:o 3018/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen maataloustuotteita koskevien myönnytysten tekemisestä tariffikiintiöinä ja Eurooppa-sopimuksissa määrättyjen maataloutta koskevien myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1) ja erityisesti sen 8 artiklan, sekä katsoo, että asetuksessa (EY) N:o 3066/95 neuvosto säätää tiettyjen Unkarin tasavallan, Puolan tasavallan, Slovakian tasavallan, T Osekin tasavallan, Romanian ja Bulgarian tasavallan kanssa tehdyissä Eurooppa-sopimuksissa määrättyjen myönnytysten soveltamisesta ja mukauttamisesta erityisesti naudanliha-alan tuotteiden osalta; tämän vuoksi olisi erityisesti kyseisten tuotteiden tuontia koskevien tullien vahvistamisen osalta säädettävä 1 päivästä tammikuuta 30 päivään kesäkuuta 1996 voimassa olevista muutoksista seuraaviin asetuksiin: - lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta tuontia varten ja hallinnoinnista (1 päivästä heinäkuuta 1995 30 päivään kesäkuuta 1996) 27 päivänä kesäkuuta 1995 annettu komission asetus (EY) N:o 1462/95 (2), sellaisena kuin se on viimeksi muutettuna asetuksella (EY) N:o 2416/95 (3), - yhteisön ja sen jäsenvaltioiden sekä Puolan tasavallan, Unkarin tasavallan, T Osekin tasavallan, Slovakian tasavallan, Bulgarian ja Romanian välisissä Eurooppa-sopimuksissa määrättyjen naudanlihan tariffikiintiöiden soveltamista koskevista yksityiskohtaisista säännöistä 1 päivästä heinäkuuta 1995 30 päivään kesäkuuta 1996 4 päivänä elokuuta 1995 annettu komission asetus (EY) N:o 1942/95 (4), sellaisena kuin se on viimeksi muutettuna asetuksella (EY) N:o 2416/95, - vuoden 1996 ensimmäisellä puolivuotiskaudella toteutettavista tiettyjen elävien nautaeläinten tuontia koskevista hallintotoimenpiteistä 20 päivänä joulukuuta 1995 annettu komission asetus (EY) N:o 3018/95 (5), ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1462/95 seuraavasti: 1) Korvataan 1 artiklan 4 ja 5 kohdassa päivämäärä "31 päivään joulukuuta 1995" päivämäärällä "30 päivään kesäkuuta 1996"; 2) korvataan 6 artiklan 3 kohdan 3 ja 4 alakohdassa päivämäärä "31 päivään joulukuuta 1995" päivämäärällä "30 päivään kesäkuuta 1996". 2 artikla Muutetaan asetus (EY) N:o 1942/95 seuraavasti: 1) Korvataan 1 artiklan 2 kohta seuraavasti: "2. Yhteisessä tullitariffissa vahvistettuja arvotulleja ja tullien erityismääriä alennetaan 80 prosentilla." 2) Poistetaan liite I. 3 artikla Muutetaan asetus (EY) N:o 3018/95 seuraavasti: 1) Korvataan 1 artikla seuraavasti: "1 artikla Lukuun ottamatta asetusten (EY) N:o 1462/95 (*), (EY) N:o 39/96 (**) ja (EY) N:o 403/96 (***) mukaista tuontia CN-koodeihin 0102 90 05, 0102 90 21, 0102 90 29, 0102 90 41 ja 0102 90 49 kuuluvien asetuksen (ETY) N:o 805/68 1 artiklan 1 kohdan a alakohdassa tarkoitettujen liitteessä I tarkoitetuista kolmansista maista peräisin olevien elävien nautaeläinten yhteisöön tuontiin sovelletaan tässä asetuksessa säädettyjä hallintotoimenpiteitä. (*) EYVL N:o L 144, 28.6.1995, s. 6 (**) EYVL N:o L 10, 13.1.1996, s. 1 (***) EYVL N:o L 55, 6.3.1996, s. 9". 2) Lisätään 2 artiklan 1 kohtaan alakohta seuraavasti: "Näiden eläinten osalta yhteisessä tullitariffissa vahvistettuja arvotulleja ja tullien erityismääriä alennetaan 80 prosentilla." 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 30 päivään kesäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 328, 30.12.1995, s. 31 (2) EYVL N:o L 144, 28.6.1995, s. 6 (3) EYVL N:o L 248, 14.10.1995, s. 28 (4) EYVL N:o L 186, 5.8.1995, s. 30 (5) EYVL N:o L 314, 28.12.1995, s. 58